पाएं अपने शहर की ताज़ा ख़बरें और फ्री ई-पेपरडाउनलोड करें
भगवानपुर प्रखंड क्षेत्र में कोरोना का कहर थमने का नाम नहीं ले रहा है। बुधवार की रात प्रखंड क्षेत्र के विभिन्न गांव में पूर्व विधायक सहित पांच लोगों की मौत हो गई। मिली जानकारी के अनुसार सभी लोगों की मौत कोरोना से हुई है। किरतपुर राजा राम गांव में दो सतपुरा गांव में दो जबकि हांसी केवल गांव में पूर्व विधायक सहित पांच लोगों की मौत हुई है। ज्ञात हो कि प्रखंड क्षेत्र में विभिन्न गांव में बीते एक सप्ताह में दर्जनों लोगों की मौत हो चुकी है। लोगों का कहना है कि मरने वालों में अधिकांश लोग कोरोना से संक्रमित थे। लेकिन सीएचसी भगवानपुर के अनुसार प्रखंड क्षेत्र में अबतक कोरोना से मात्र तीन लोगों की मौत हुई है। दूसरी ओर प्रखंड क्षेत्र के ऐसा गांव नहीं है जहां दो चार कोरोना संक्रमित नहीं है। सीएचसी भगवानपुर में एंटीजन किट एवं आरटीपीसीआर से हो रहे जांच मे प्रतिदिन दर्जनों लोगों का रिपोर्ट पॉजिटिव पाया जा रहा है। और सभी को मेडिकल किट देकर होम क्वारेंटाइन रहने का सलाह देकर घर भेज भगवान भरोसे छोड़ दिया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn